'n Volkslied is 'n patriotiese lied wat as die amptelike nasionale lied van 'n land beskou word. Volksliedere herroep die geskiedenis, ryke tradisies en stryde van 'n spesifieke land en/of volk. 1. Sien "Stem van Suid-Afrika, Die". 2. Volkslied van die Suid-Afrikaanse Republiek (ZAR), woorde deur die Hollandse skryfster, Catharina Felicia van Rees, met musiek deur Richard Hol. Geskryf en gekomponeer in 1875. Dit begin met: "Kent Gij dat Volk van Heldenmoed". 3. Volkslied van die Oranje-Vrystaatse Republiek. Woorde deur H.A.L. Hamelberg met musiek deur M.F.G. Nicolai. Geskryf en gekomponeer in 1865. Begin met: "Hef Burgers, 't Lied des Vryheid aan" Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.